Kirjapajan tuotanto – Kevät 2016

Lisätietoja:

Viestintäpäällikkö

Marja-Liisa Saraste, 09 6877 4568

marja-liisa.saraste@kirjapaja.fi

Arvostelukappalepyynnöt:

minna.vatja@kirjapaja.fi

**PSYKOLOGIA, ELÄMÄNTAITO, HYVINVOINTI**

***Rohkeasti, rehellisesti, kysellen – suosikkitekijä uskon äärellä***

**TOMMY HELLSTEN**

**Tähän olen tullut**

**Kirja merkityksen löytämisestä**

Tommy Hellsten kirjoittaa uutuusteoksessaan uskosta ja omasta hengellisestä tiestään ja etsinnästään. Matka alkoi teinipoikana ja nyt, 50 vuotta myöhemmin, välit Jumalan kanssa alkavat olla jo likeiset.

Usko ei ole Hellstenille uskonnon ja opinkappaleiden synonyymi, vaan se on ennen kaikkea kiihkeä ja ohittamaton kysymys elämästä. Juuri siksi jokaisen on otettava siihen kantaa. Kipu, häpeä, armo, rakkaus – ne ovat kaikki uskon käsitteitä ja tulevat eletyksi arjessamme todeksi joka päivä. Vaikka uskonnot jäisivät nykyihmiselle etäisiksi, yksilöinä olemme kaikki uskostamme tehtyjä.

Hellstenin matka uskon kysymysten äärelle on ollut kiivas ja ristiriitojen repimä, tie kuoppainen ja luottamus koetuksella. Suurimpia kaikesta ovat rakkaus ja yhteyden kokemus, sen matka on ennen kaikkea opettanut.

**TOMMY HELLSTEN** on kirjailija, terapeutti ja kouluttaja. Hänen laajaan tuotantoonsa kuuluvat mm. jättisuosion saaneet ja useita lukijasukupolvia puhutelleet teokset **Virtahepo olohuoneessa** (1991) ja **Saat sen mistä luovut** (2000). Hellstenin teoksia on käännetty useille eri kielille.

Koko: **135 x 210 mm**; n. **200** s., suojapaperi; **ISBN 978-952-288-309-4** ; Kl 17.3;

Ennakkohinta sid**. 32,90; 2/2016**

Sähkökirja: **ISBN 978-952-288-361-2 ;** Ennakkohinta **22,90**; **3/2016**

***Hyvää oloa ja mielenrauhaa hengittämällä***

**MINNA MARTIN**

**Hengitys virtaa**

**Keho ja mieli tasapainoon**

Täysin arkipäiväistä sekä kirjaimellisesti elinehtomme – hengitys virtaa meissä jatkuvasti, huomasimme tai emme. Arjen kiireet ja huolet saavat hengityksemme kuitenkin helposti epätasapainoon, mikä voi horjuttaa hyvinvointiamme merkittävästi.

Minna Martin opastaa teoksessaan lukijaa kohti tasapainoista hengitystä. Omaan hengitykseen tutustumalla ja sitä rauhoittamalla voi löytää yhteyden sisäiseen todellisuuteensa, tunteisiin ja tuntemuksiinsa. Vapaasti virtaava hengitys antaa oivalluksia myös ihmissuhteissa ja auttaa selviämään stressistä sekä arjen haasteista levollisemmin. Nyt ei tarvita monimutkaisia toimintaohjeita eikä apuvälineitä – hyvän olon avaimet löytyvät itsestämme. Kirjassa on mukana helppoja ja hyödyllisiä käytännön harjoituksia.

**MINNA MARTIN** on psykologi ja psykoterapeutti, jolla on laajasti kokemusta psykofyysisestä työstä sekä yksilöpotilaiden että terapia- ja koulutusryhmien parissa. Vuoden 2015 psykologiksi valittu Martin asuu Turussa.

Koko: **170 x 230** mm; n. **160** s.; ISBN **978-952-288-380-3,** Kl 59.33; Ennakkohinta sid. **32,90**; **3/2016**

***Kaivattu uusintapainos unettomille***

**SOILI KAJASTE – JUHA MARKKULA**

**Hyvää yötä**

**Apua univaikeuksiin**

Unettomuuden hoitamiseen ja ennaltaehkäisyyn on tehokkaita keinoja, joista jokainen voi löytää itselleen sopivia. Omalle unettomuudelleen jokainen voi halutessaan tehdä jotain – tai olla tekemättä. Satunnainen unettomuus on yleistä. Varsinaiseksi ongelmaksi se kehittyy pitkittyessään.

Teos on tarkoitettu univaikeuksista kärsiville ja heitä hoitaville terveydenhuollon ammattilaisille. Siinä kerrotaan perustietoja unesta ja keinoja unen laadun parantamiseen. Teoksen kirjoittajilla on pitkä kokemus unettomuuden hoidosta. He ovat tiivistäneet helppolukuiseen muotoon tämänhetkisen pätevän tutkimustiedon unesta, unihäiriöistä ja unettomuudesta.

Kirjan 3., uudistettu painos on kevyesti päivitetty, ja se vastaa uusimpia hoitosuosituksia.

**SOILI KAJASTE** on helsinkiläinen psykologi, jolla on pitkä kokemus unettomuuden hoidosta kognitiivisen psykoterapian keinoin. **JUHA MARKKULA** on turkulainen pitkään unihäiriöitä hoitanut psykiatri jolla on myös unilääketieteen erityispätevyys.

Koko: **135x 210** mm; **210** s.; **ISBN 978-952-288-363-6 ;** Kl 59.33; Ennakkohinta sid. **32,90**; **10/2015**

**YHTEISKUNTA, KULTTUURI, FILOSOFIA**

*Kun Vanha vallattiin ja piispat säikähtivät punaisia teologian opiskelijoita*

**HEIKKI PALMU**

**Oulusa koulusa**

**60-lukulaisen muistelmat**

Elettiin kesää 1974. Heikki Palmu oli juuri valmistunut ja muuttanut perheensä kanssa Ouluun. Tarkoitus oli aloittaa työ opiskelijapappina, perustaa koti ja juurtua pohjoiseen maisemaan. Tie nousi kuitenkin pystyyn: tuomiokapituli ei suostunut vihkimään aseistakieltäytyjänä tunnettua vasemmistolaista ”partajeesusta” papiksi. Ei auttanut kuin laatia yhä uusia anomuksia, odottaa ja yrittää viedä loppuun seuraavan kirjan käsikirjoitusta.

Tässä kehys Heikki Palmun muistelmateokselle, joka avaa fiktion keinoin ikkunat 60-luvun maailmaan, Vanhan valtaukseen, opiskelijapolitiikkaan, kustannusmaailmaan – ja muutosten myllertämään kirkkoon. Tunnelmat ovat kiihkeitä ja kannanotot jyrkkiä. Monenlaisten ristiriitojen paineessa päähenkilö yrittää elää elämäänsä pappina, kirjailijana, puolisona ja isänä.

**HEIKKI PALMU** (s. 1946)on pastori, työnohjaaja ja vapaa kirjailija. Hän on julkaissut tusinan verran teoksia.Palmu asuu Turussa.

Koko 130 x 195 mm; n**. 220** s.; **ISBN 978-952-288-350-6 ;** Kl 99.1; Ennakkohinta sid. **32,90; 02/2016**

***Tositarinoita työstä tänään***

**PIA LINDROOS JA PÄIVI LIPPONEN**

**Naisen 9 työelämää**

Työelämä muuttuu kovaa vauhtia ja lisää muutoksia on taatusti tiedossa. Pitkä ura yhden ja saman työnantajan palveluksessa ei ole enää realismia, ja yhä useampi tulee työuransa aikana toimimaan monissa erilaisissa tehtävissä ja ammateissa.

Pia Lindroos ja Päivi Lipponen avaavat teoksessaan työelämän myllerrystä ja sitä, miten yksilö voi muutoksen keskellä toimia. Kirjassa joukko työelämää monelta kantilta kokeneita naisia kertoo oman työuransa tarinan. Vaikka muutos olisikin aluksi kavahduttanut, sen mukana elämään on tullut paljon uutta. Valmistautunut mieli löytää vaihtoehtoja, ja omaan työuraan voi ja kannattaa vaikuttaa aktiivisesti.

**PIA LINDROOS** on helsinkiläinen toimittaja, joka on tehnyt uranvaihdoksen ammattiin media-alan kaupalliselta puolelta. **PÄIVI LIPPONEN** on filosofian tohtori ja MBA, joka toimii opettajana, luennoitsijana, tutkijana ja konsulttina. Hän on työskennellyt myös kansanedustajana.

Koko: **140 x 210** mm; n. 160 s.; **ISBN 978-952-288-377-3 ;** Kl 36.13; ennakkohinta nid. **32,90**; 3**/2016**

Sähkökirja; **ISBN 978-952-288-387-2**, Ennakkohinta **22,90**; **4/2016**

***Mystinen, myyttinen, pyhä sauna***

**AINO-KAARINA MÄKISALO (toim.)**

**Saunan Henki**

Suomessa on viisi miljoonaa saunomisen asiantuntijaa, yhtä monta tarinaa, sydämellä kerrottua, eheyttävää, parantavaa ja koskettavaa**. Saunan Henki**-kirjassa kerrotaan niistä muutamia ja avataan vaikeasti sanoiksi antautuvaa kokemusta saunan pyhyydestä.

Mitä sauna tekee ihmisen ruumiille, mielelle ja sielulle? Kun ruumis puhdistuu ja rentoutuu syvästi, niin jotain tapahtuu sielullekin. Saunominen on suomalaisten jumalanpalvelus, kuin ”ripillä käynti”.

Kirjassa vuorottelevat asia-artikkelit, kokemuskertomukset ja runot; sauna on kirvoittanut myös rukoilemaan. Kirjassa puhutaan myös saunan pyhyydestä kansanperinteessä, ruumiin teologiasta, Raamatun puhdistautumisrituaaleista ja saunan vaikutuksesta psyykeen.

**AINO-KAARINA MÄKISALO** on pappi, lausuntataiteilija ja kirjailija. Hän on myös retriitinohjaaja sekä bibliodraamakouluttaja ja -ohjaaja. Hän toimitti vuonna 2014 kirjan *Taivas auki* – *suomalaisten naisten rukouksia*.

Toimittajan lisäksi kirjoittajia ovat TT, tutkija **PAULIINA KAINULAINEN**, toimittaja **LIISA ENCKELL**, toimittaja **MARJA KUPARINEN**, emerituspiispa **WILLE RIEKKINEN** sekä pappi ja psykoterapeutti **JAANA RÄNTILÄ**.

Koko: **145 x 190** mm, liepeellinen kartonkikansi; n. **120** s.; **ISBN 978-952-288-368-1** ; Kl 17.3; Ennakkohinta sid. **32,90**; **5/2016**

***Yhteiskunnallisen vaikuttajan muistelmat***

**JAAKKO NUMMINEN**

**Kirkko keskellä yhteiskuntaa**

**Turun kirkolliskokouksista Armenian patriarkaattiin**

Ministeri Jaakko Numminen on pitkään kuulunut suomalaisen yhteiskunta- ja kulttuurielämän keskeisimpiin vaikuttajiin, ja hänen jykevä hahmonsa on tullut tutuksi niin ylimmän valtionhallinnon käytävillä kuin järjestötoiminnan piireissä.

Tässä kirjassa hän kertoo työvuosiensa kirkollispoliittisesta osasta. Esille nousevat mm. luterilaisen ja ortodoksisen kirkon ja valtion suhteet, takavuosien merkittävät kirkolliset ratkaisut, kirkolliskokoukset, neuvottelut, värikkäät henkilöt ja työmatkat. Numminen kirjoittaa tarkasti ja laajoja kaaria hahmottaen. Kirkko yhteiskunnan keskeisenä osana, seurakunnat hengellisen työn keskuksina sekä suomalaisen perusidentiteetin vahvistaminen nousevat keskeisiksi teemoiksi. Kirjassa on valokuvakuvitus.

**JAAKKO NUMMINEN** (s. 1928) toimi yli kahden vuosikymmenen ajan opetusministeriön kansliapäällikkönä ja siten koulutus- ja kulttuurielämän keskeisenä vaikuttajana. Vuonna 1999 hänelle myönnettiin ministerin nimi ja arvo. Hän on julkaissut useita teoksia, mm nuorisoseuraliikkeen historian suursarjan **Yhteisön voima** (2011).

Koko: **155 x 245** mm; n. **216** s., suojapaperi; **ISBN 978-952-288-312-4** ; Kl 99.1/28; Ennakkohinta sid**. 37,90**; ilmestynyt **10/2015**

**KASVATUS**

***Tekoja lasten parhaaksi***

**STIINA HÄNNINEN**

**Rakasta, kärsi ja uskalla**

**Ryhdyin sijaisäidiksi**

Miksi joku ottaa kotiinsa vieraan, oireilevan ja traumatisoituneen lapsen? Miten luottamus lapsen ja uuden aikuisen välille syntyy? Miten sijoitettu lapsi muuttaa sijaisperheen arkea?

Stiina Hänninen kertoo oman polkunsa sijaisvanhemmaksi – se ei ole se tavallisin. Hän eli pitkään lapsettomana sinkkuna ja teki uraa akateemisessa maailmassa. Nykyään hän on sijaisäiti usean nuoren suurperheessään. Hänninen kertoo elämänmakuisesti sijaisvanhemmuuden ongelmista ja iloista, arjesta lasten kanssa sekä yhteistyöstä eri viranomaisten ja lasten vanhempien kanssa. Sijaisvanhemmat elävät monien vaatimusten ristitulessa, kun he pyrkivät parhaansa mukaan tarjoamaan heille sijoitetulle lapselle turvallisen ympäristön kasvaa ja kehittyä.

**STIINA HÄNNINEN** toimii ilman puolisoa perhehoitajana usealle sijoitetulle nuorelle. Hän on työskennellyt pitkään tutkijana sekä väitellyt tohtoriksi terveystieteiden alalta. Hän asuu Tampereella.

Koko: **135 x 210** mm; n**. 232** s.; **ISBN 978-952-288-364-3**; Kl 37.42; Ennakkohinta sid. **31,90**; **1/2016**

Sähkökirja: **ISBN 978-952-288-386-5 ;** Ennakkohinta **21,90**; **1/2016**

***Arjen kasvatusviisautta***

**RIITTA TULUSTO**

**Peilistä katsoo perhe**

**Kuka meitä kasvattaa?**

Kannamme mukanamme perheidemme ja sukujemme arvoja ja tapoja. Jotkut saavat kodin perintönä paljon, toiset eivät juuri mitään. Miten erilaiset perheet evästävät lapsiaan maailmaan? Kasvatetaanko lapset yrittäjäsuvussa yrittäjyyteen tai taiteilijasuvussa taiteilijuuteen? Entä miten kotona ja koulussa on kasvatettu eri vuosikymmenillä?

Ensin oli Raamattu, sitten tuli Arvo Ylppö ja sitten Jari Sinkkonen. Riitta Tulusto on seurannut muuttuvia kasvatustrendejä niin työssään erityisopettajana kuin äitinä ja isoäitinäkin. Kirjaa varten hän on haastatellut laajaa ja värikästä joukkoa ihmisiä. Miten omat juurensa kokee jääkiekkosuvussa varttunut, entä romani tai saamelainen?

**Peilistä katsoo perhe** tarjoaa kiinnostavasti arjen kasvatusviisautta ja pysäyttää lukijan miettimään omia elämän eväitään. Erilaisia elämänpolkuja yhdistää se, että kukaan ei ole kasvanut tyhjiössä. Meistä jokainen tulee jostain.

**RIITTA TULUSTO** on toimittanut monia suosittuja runovalikoimia ja kirjoittanut lasten tietokirjoja sekä koulua ja kasvatusta koskevia kirjoja. Viimeisimpänä hän on julkaissut teoksen **Kissan kanssa**(2014). Ammatiltaan hän on erityisopettaja.

Koko: **140 x 210** mm; n. **180** s.; ISBN **978-952-288-379-7 ;** Kl 14.8; Ennakkohinta sid. **31,90**; **4/2016**

Sähkökirja: **ISBN 978-952-288-383-4 ;** Ennakkohinta **21,90**; **4/2016**

**HARRASTUKSET**

***Anna luonnon helliä – hyvän mielen kosmetiikkaohjeita***

**KAISA VERMASHEINÄ**

**Lempeää kauneutta luonnosta**

**Valmista itse hyvän olon kosmetiikkaa**

Luonnonkosmetiikka tekee hyvää sekä ympäristölle että sinulle – ja itse valmistaminen on hauskaa! **Lempeää kauneutta luonnosta** tarjoaa runsaasti ihania ohjeita kotikosmetiikan valmistamiseen. Raaka-aineita haetaan niin metsästä, puutarhasta kuin keittiöstäkin: tuotteissa käytettäviä kasveja ovat muun muassa koivu, poimulehti, nokkonen, siankärsämö, puna-apila, ruusu, kehäkukka, minttu…

Teos sisältää ohjeita kasvojen ja koko vartalon kauneudenhoitoon, puhdistukseen ja hemmotteluun. Miltä kuulostaisi vaikkapa itse valmistettu kosteusvoide, kuorinta-aine, kylpysuola tai huulivoide? Selkeitä ohjeita on helppo noudattaa, ja mukana on sekä helppoja että haastavampia ohjeita. Kirjassa on kaunis valokuvakuvitus.

**KAISA VERMASHEINÄ** on koulutettu luonnonvaratuottaja ja luonnonyrttineuvoja. Hän kirjoittaa Juuret maassa -blogia ja järjestää kursseja ja työpajoja niin luonnonkosmetiikasta kuin sienten ja yrttien keräilystä. Vermasheinä asuu hirsimökissä Pohjois-Espoossa.

Koko: **170 x 245** mm; n. **128** s.; **ISBN 978-952-288-378-0** ; Kl 59.31; Ennakkohinta sid. **32,90; 4/2016**

***Suomalaista superfoodia parhaimmillaan – nautitaan yhdessä hortasta!***

**RAIJA KIVIMETSÄ**

**Villiinny villivihanneksiin**

Suosikkiteoksen **Villiinny villivihanneksiin** uudistettu laitos johdattaa hortan eli villivihannesten hauskaan ja terveelliseen maailmaan. Kotoinen luonto on tulvillaan monenlaista maukasta syötävää, ja jo luonnossa liikkuminen tekee tutkitusti hyvää niin keholle kuin mielelle.

Teos tutustuttaa yleisiin villivihanneksiimme ja antaa hyödyllisiä vinkkejä niiden löytämiseen, keräämiseen ja valmistamiseen. Mukana on runsaasti maukkaita reseptejä, jotka innostavat kokkaamaan ja liikkumaan luonnossa uusin silmin. Horta on todellista hyvän olon ruokaa koko perheelle – terveellistä, maukasta ja jo sen keräämisestä tulee hyvä olo.

**RAIJA KIVIMETSÄ** on espoolainen terveys- ja hyvinvointitoimittaja ja tietokirjailija. Hän vetää suosittuja koulutuksia villivihannesten eli hortan hyödyntämisestä, on julkaissut aiheesta kirjoja ja bloggaa siitä hortoilu.fi -sivustolla.

Koko: **170 x 230** mm; n. **120** s.; **ISBN 978-952-288-349-0** ; Kl 68.2; Ennakkohinta sid. **31,90**; **3/2016**

***Erilainen kotimainen käsin tehty värityskirja***

**MARIA VILJA**

**Hiljaisuuden värityskirja**

**Väritä ja virity hiljaisuuteen**

Värittäminen tarjoaa paitsi puuhaa käsille myös mainion keino rauhoittua arjen melun ja kiireen keskellä. Tämän värityskirjan teemana on hiljentyminen. Kirjan käsin tehdyt, taidokkaat kuvat inspiroivat värittämään, rakentamaan omia maailmoja, rauhoittumaan. Ne avaavat uudenlaisen tavan mietiskelylle ja rukoukselle - ilman sanoja.

**MARIA VILJA** on helsinkiläinen Aalto-yliopistossa taiteen maisteriopintoja viimeistelevä graafikko, jolla on myös sosionomin ja diakonin koulutus. Hiljaisuuden värityskirja on hänen ensimmäinen teoksensa.

Koko: **210 x 210;** n. **64** s.; **ISBN 978-952-288-393-3 ;** Kl 79.8; Ennakkohinta nid. **14,95; 1/2016**

**RUNO- JA LAHJAKIRJAT**

***Muista päivänsankaria runoilla***

**ANNA-MARI KASKINEN**

**Lämpimästi onnea**

**Tahtoisin toivoa sinulle -sarja**

*Tahtoisin toivoa sinulle*

*jotakin oikein hyvää,*

*enkelin siipien havinaa*

*ja iloa, onnea syvää.*

Anna-Mari Kaskisen runot toivottavat onnea ja hyvää mieltä läheiselle, ystävälle, päivänsankarille. Ne jakavat juhlan ilon, kiittävät ja kulkevat vierellä. **Lämpimästi onnea** aloittaa **Tahtoisin toivoa sinulle** -sarjan, jossa julkaistaan Anna-Mari Kaskisen rakastetuimpia runoja eri teemoista. Kirjassa on kaunis valokuvakuvitus.

**ANNA-MARI KASKINEN** on helsinkiläinen kirjailija, runoilija ja lauluntekijä, jolla on laaja kirjallinen tuotanto.

Koko: **200 x 230** mm; n. **48** s.; **ISBN 978-952-288-385-8** ; Kl 82.2; Ennakkohinta sid. **22,90; 2/2016**

***Runoja hetken kauneudesta***

**ANNA-MARI KASKINEN – MINNA L. IMMONEN (kuvitus)**

**Elämä on nyt**

**Elämä on nyt** -teoksen runoissa iloitaan siitä, mitä on: vierellä ystävä, luonnossa heräävän kevään ihme, sydämessä kaikki tähän mennessä opittu. Elettävänä on juuri nyt tämä ainutlaatuinen hetki - on niin paljon aihetta kiitokseen! Minna Immosen akvarelleissa hehkuu kesäisen luonnon runsaus.

**ANNA-MARI KASKINEN** on monipuolinen kirjailija ja runoilija. **MINNA L. IMMONEN** on kuvittajana ikisuosikki.

Koko: **210 x 210** mm; **48** s.; **ISBN 978-952-288-381-0**

Kl 82; Ennakkohinta sid. **24,90**; **3/2016**

***Ilahduta ystävää, muista päivänsankaria***

**MAIJA PAAVILAINEN**

**Onnenpotkuja**

Onni voi potkaista juuri silloin kun sitä vähiten odottaa. Toisinaan potkulle taas on syytä itse antaa vähän vauhtia. Maija Paavilaisen uusissa piirrosaforismeissa onni leviää kevyesti kuin voikukanhöytyvät. Onnea tuottavat toisinaan mitä hupsuimmat ja arkisimmatkin asiat, ja mikä parasta: voimme jokainen olla jakamassa onnea ja iloa ympärillemme!

**MAIJA PAAVILAINEN** on kirjoittanut ja kuvittanut lukuisia suosittuja aforismikokoelmia, muun muassa **Hankikantoa**(2015), **Rollaattoriralli**(2015) ja **Valovoimaa** (2014).Paavilaiselta on ilmestynyt myös proosateoksia, ja hänet on palkittu monipuolisesta tuotannostaan Kirkon tiedonvälityspalkinnolla.

Koko: **170 x 163** mm; n. **72** s.; **ISBN 978-952-288-376-6** ; Kl 10.8; Ennakkohinta sid. **19,30**; **1/2016**

***Lahjaksi valoisia hetkiä***

**PIA PERKIÖ – MINNA L. IMMONEN (kuvitus)**

**Keveässä keinussa**

*- -*

*Lehdet puhkeavat pesäpuihin,*

*nopeammin kuin ehdin ajatella*

*toivo taittaa alakulon, kutsuu*

*kuivuneen mielen raskaista unistaan*

*kuuntelemaan*

*kun linnut palaavat, jäävät.*

Kirja täynnä kevään valoa ja levollisuutta. Pia Perkiön runot puhuvat kiitollisuuden ja ilon hetkistä, jotka hellivät, hoivaavat ja virvoittavat meitä kuten luonnon nuori vihreä ja valo, joka vuosi vuoden jälkeen yllättää meidät. Minna L. Immosen keväänheleä kuvitus juhlii valoisaa vuodenaikaa.

**PIA PERKIÖ** on runoilija ja toimittaja, joka on julkaissut runo- ja proosateoksia aikuisille, nuorille ja lapsille. **MINNA L. IMMOSEN** kuvitukset ovat tuttuja myös suosituista korteista ja kalentereista. Perkiö ja Immonen ovat julkaisseet aiemmin yhdessä mm. teokset **Kun kaikki****on toisin**(2007) ja **Kun ilo läikkyy**(2009).

Koko: **170 x 240** mm; n**. 48** s.; **ISBN 978-952-288-347-6 ;** Kl 82.2; Ennakkohinta sid. **23,90**; **1/2016**

***Rukouksia ja pientä purtavaa***

**KARI KANALA & VILLE KORMILAINEN**

**Anova saa ja nuuhkiva löytää**

**Koiraihmisen rukouskirja**

Koiraihmisiä on moneen lähtöön, aivan kuten koiriakin. Rotuja on satoja, harrastuksia kymmeniä. Anova saa ja nuuhkiva löytää on koiraihmisen hiljentymiskirja, jossa huumoriakaan ei ole unohdettu. Kirjassa on liuta koiran kanssa elettyyn elämään sopivia rukouksia, joita siivittävät pienet tarinat, kertomukset ja mietteet koiranomistajan arjesta ja juhlasta. Koira opettaa omistajalleen, miten arvokkaita pienet asiat ovat: ilo ja leikki, yhteiset sohvahetket ja jaetut eväät. Sekä kunnon luu silloin tällöin!

KARI KANALA on turkulainen pastori, joka tunnetaan mm. Ensitreffit alttarilla -ohjelmasta. VILLE KORMILAINEN on yrittäjä ja viestintäkonsultti. Aiemmin hän on toiminut Suosikin päätoimittajana ja Universal Music Finlandin markkinointijohtajana. Hänellä on myös oma kennel.

**Hinta 22,90; Seurakuntahinta 20,61**; Koko: 140 x 190 mm; n. 64 s.; ISBN 978-952-288-369-8 ; 3/2016

**HENGELLINEN ELÄMÄ, TEOLOGIA**

***Avaraa hengellisyyttä, armahtavaa asennetta – vuosi piispa Irja Askolan seurassa***

**IRJA ASKOLA**

**Pöytä katettu kaikille**

Piispa Irja Askolan uusi kirja etenee vuodenaikojen, pyhän ja arjen rytmissä. Kirja kutsuu yhteisen pöydän ääreen, ilon ja toivon ilmapiiriin. Samalla se muistuttaa myös toisenlaisesta todellisuudesta: emme voi sulkea silmiämme ajan haasteilta.

Lähimmäisenrakkaus, oikeudenmukaisuus, suvaitsevaisuus ja vastuu muista ovat Askolalle tärkeitä teemoja. Ihmisen hätään on vastattava, on oltava armon asialla, jotta Pyhä voisi hipaista monia.

Viisas, ihmisläheinen piispa kannustaa liittymään hyvyyden ketjuun ja asennoitumaan rakastavasti muita kohtaan. Jumalan kaunein sana jokaiselle on: ”Tervetuloa.”

**IRJA ASKOLA** on Helsingin hiippakunnan piispa. Aiempaa tuotantoa mm. teokset **Mikä nainen** ja **Matkaan naiset**(molemmat Anja Porion kanssa), runoteokset **Jos olet, ole nyt** (2006) sekä **Tie vie, pyhä kantaa – Rukousta ja runoa kirkkovuoden mittaan**(2010). Viimeksi ilmestynyt **Pyhän kanssa piilosilla** (2014).

Koko: **145 x 180** mm; n. **200** s.; **ISBN 978-952-288-360-5**, Kl 24; Ennakkohinta sid. **24,90**; **2/2016**

***Perinpohjaisesti enkeleistä / Ainutlaatuinen tietopaketti enkeleistä***

**SERAFIM SEPPÄLÄ**

**Taivaalliset voimat**

**Juutalainen ja varhaiskristillinen enkelimaailma**

Enkelit ovat kautta vuosisatojen kuuluneet länsimaiseen uskonnolliseen ja populaariin kulttuuriin. Enkelimystiikka kukoistaa nykyäänkin. On enkelikirjoja, enkeliterapiaa, enkeliparantamista, enkelikouluja. Mikä enkeleissä vetää puoleensa?

Tässä kirjassa Serafim Seppälä paneutuu ilmiön ikivanhoihin juuriin, juutalaisuuden ja varhaisen kristillisyyden dokumenttien valossa. Mitä enkelien oleminen perimmiltään on? Miten tämä liittyy mystiikkaan ja rukouselämään? Mitä on enkelien toiminta maailmassa? Entä taivaallisessa ja maallisessa jumalanpalveluksessa? Teos vie kiehtovalle matkalle kristinuskon varhaisiin lähteisiin ja avaa kiinnostavia yhteyksiä nykykulttuurin ja uskon ymmärtämiseen. Kirjassa on kaunis valokuvakuvitus.

**SERAFIM SEPPÄLÄ** (FT, s. 1970) toimii systemaattisen teologian ja patristiikan professorina Itä-Suomen yliopistossa. Hänen aiempia teoksiaan ovat muun muassa **Tie ylösnousemukseen**(2006), **Vapaus** (2007), **Araratista itään** (2007), **Kultainen Jerusalem** (2008), **Kauneus**(2010), **Valo jää**(2011), **Missä on liikaa, sieltä puuttuu jotakin**(2012), **Naiseus**(2013), **Ikonin filosofia**(2014) ja **Vaienneita ääniä**(2015)*.*

Koko: **190 x 210** mm; suojapaperi, n. **250** s.; ISBN **978-952-288-089-5** ; Kl 20; Ennakkohinta sid. **33,90**; **3/2016**

***Korvaako tiede uskonnon?***

**MIKAEL STENMARK**

**Tiedeusko ja todellisuuden rajat**

Luonnontieteen valtava merkitys maailmalle on johtanut monet väittämään, että ihmiskunnan tulisi tulevaisuudessa asettaa luottamuksensa juuri tieteeseen kaikkien ongelmien ratkaisemisessa.  
  
Mikael Stenmarkin laajasti kiitetty tutkimus pureutuu tällaisen ”tiedeuskon” perusteisiin ja analysoi kriittisesti muun muassa seuraavia aiheita: Voiko tiede kertoa meille kaiken, mitä todellisuudesta voidaan tietää? Voiko tiede kertoa meille elämän tarkoituksen tai antaa parhaan tiedon moraalisista periaatteista? Voiko tieteestä tulla jopa uskonnon korvike?   
  
Stenmarkin terävässä analyysissa paljastuu, ettei tiedeusko ole itsekään lopulta tieteellistä, vaan sen taustalta löytyy joukko kyseenalaisia, tieteen ulkopuolisia filosofisia uskomuksia.

**MIKAEL STENMARK** (synt. 1962) on Upsalan yliopiston uskonnonfilosofian professori ja hän toimii Upsalan teologisen tiedekunnan dekaanina 2008–2014. Stenmarkin tutkimukset keskittyvät luonnontieteen, filosofian ja teologian väliseen keskusteluun. Hänen tutkimuksensa on palkittu John Templetonin säätiön palkinnolla 1996.

Englanninkielinen alkuteos: **Scientism***;* Suomennos: **Kirsi Nisula**

Koko: 140 x 210 mm; n. 180 s.; ISBN 978-952-288-372-8 ; Kl 20; Ennakkohinta sid. **27,90**; **4/2016**

***”Rakasta ja tee mitä tahdot”***

**AUGUSTINUS**

**Kaikki rakkaudesta**

**Saarnoja Ensimmäisestä Johanneksen kirjeestä**

Kirkkoisä Augustinus (354–430) piti pääsiäisviikolla vuonna 407 joukon saarnoja, joiden aiheena oli Ensimmäinen Johanneksen kirje. Augustinukselle tuo kirje puhui lähes ainoastaan rakkaudesta. Niinpä hänen kymmenen saarnaansa keskittyvät rakkauden eri puoliin kristityn ja kirkon elämässä. Augustinus puhuu kuulijoilleen värikkäästi ja eloisasti rakkauden voimasta ja rakkauden teoista. Kirkkoisä muistuttaa aikalaisiaan ja meitä siitä, että koska Jumalan olemus on rakkaus, kirkon ykseyden perustanakin on jumalallinen rakkaus. Teos sisältää myös kuuluisan Augustinus-sitaatin ”rakasta ja tee mitä tahdot”.

Kirkkoisä **AUGUSTINUS** (354–430) oli Hippon piispa, jota pidetään yhtenä läntisen kristillisyyden merkittävimmistä opettajista. Teoksen suomentaja FM, TT **TIMO NISULA** on julkaissut aiemmin useita Augustinuksen suomennoksia.

Koko: **120 x 195** mm; n**. 250** s.; **ISBN 978-952-288-315-5** ; Kl 20.2; Ennakkohinta nid. **23,90**; **2/2016**

***”Miracles” ensimmäistä kertaa suomeksi***

**C. S. LEWIS**

**Ihmeet**

Onko universumi ainoastaan suuri prosessi, jossa yksi asia johtaa toiseen? Vai onko prosessin tuolla puolen jotain muutakin – Luoja, joka hallitsee kaikkea?

C. S. Lewis kirjoittaa tarkkanäköisesti näistä toisilleen vastakkaisista käsityksistä. Hän kommentoi mielipiteitä, joita mm. historioitsijat, luonnontieteilijät, filosofit ja teologit ovat esittäneet.

Kirja tarjoaa välineitä kristinuskoon liittyvien ihmeiden arviointiin. Lewis puolustaa ajatusta, että ihmeitä tapahtuu; ne ovat tilanteita, joissa yliluonnollinen puuttuu luonnon toimintaan. Uuden testamentin kertomukset ovat täynnä kiehtovia ihmeitä, joista suurin on inkarnaatio, Jumalan syntyminen ihmiseksi.

Kirjallisuudentutkija ja -professori **CLIVE STAPLES LEWIS** (1898–1963) tunnetaan **Narnian** tarinoiden isänä ja **Paholaisen kirjeopiston** kirjoittajana. Hän oli yksi aikamme merkittävimmistä kristillisistä kirjailijoista. Viimeksi suomennettu teokset **Kasvoista kasvoihin** (2013) ja **Suuri avioero** (2014).

Alkuteos: **Miracles;** Suomennos: **Kirsi Nisula**

Koko: **120 x 195** mm; n. **240** s.; **ISBN 978-952-288-371-1** , Kl 21; Ennakkohinta nid., liepeellinen **26,90**; **4/2016**

***Taitava johtaminen luo mahdollisuuksia***

**HEIKKI ARIKKA JA LAURA KAJALA (TOIM.)**

**Hyvin johdettu kirkko**

**Visioita, haasteita, näkökulmia**

**Hyvin johdettu kirkko** tarjoaa kirkon ja seurakuntien johtoasemissa työskentelevien ajatuksia, visioita ja pohdintoja johtajuudesta ja sen kehittämisestä. Kirjoittajat haastavat kirkkoa ja sen johtajia mutta katsovat samalla myönteisesti tulevaisuuteen. Aina on mahdollisuus uudistua. Millaista kirkon ja seurakuntien johtajuus on? Mitkä ovat johtamisen vahvuudet ja heikkoudet? Miten kirkkoa tulisi viedä eteenpäin?

Kirjoittajina ovat muun muassa kirkkoherrat **TEEMU LAAJASALO**, **SATU SAARINEN** ja **OLLI-PEKKA SILFVERHUTH**, Sininauhaliiton johtaja **AARNE KIVINIEMI** sekä kirjan toimittajat **HEIKKI ARIKKA** ja **LAURA KAJALA**.

Heikki Arikka on pappi ja entinen Turun ja Kaarinan seurakuntayhtymän keskusrekisterin johtaja, nykyään Innofactorin seurakuntaliiketoimintojen asiantuntija.

Laura Kajala on oppilaitospappi Turun ja Kaarinan seurakuntayhtymässä, tohtorikoulutettava, kouluttaja ja toiminut johtotehtävissä teini-ikäisestä lähtien.

Koko: **140 x 210** mm; n. **160** s.; **ISBN 978-952-288-395-7** ; Kl 28.71; Ennakkohinta sid. **32,90**; **4/2016**.

***Nyt kohdataan – somessa se on mahdollista***

**JAN AHONEN – JOHANNES IJÄS – VILLE KORMILAINEN**

**Somempi seurakunta**

**Sosiaalisen median opas**

**Somempi seurakunta** on käytännöllinen, hauska ja ilmava reittiopas sosiaalisen median maailmaan. Se on laadittu rohkaisuksi epäilijöille, kannustukseksi vasta-alkajille ja innostajaksi pidemmälle ehtineille. Kirja perustuu vahvaan viestinnän osaamiseen ja seurakuntaelämän realiteettien tuntemiseen.

Somesta on tullut jokapäiväistä leipää, mutta miten sen jaamme? Miten rakennetaan avoin ja aktiivinen sosiaalisen median työtapa seurakuntiin? Miten siirrytään pelkästä tiedottamisesta luontevaan läsnäoloon? Somempi seurakunta jakaa parhaat vinkit ja rohkaisee omiin oivalluksiin.

**VILLE KORMILAINEN** on viestinnän, journalismin ja sosiaalisen median huippuammattilainen ja kouluttaja, ideoiden ja yrittämisen Tonava, joka on perehtynyt seurakunnan jäsenyyteen ja kirkkosuhteitten kirjoon. Yrittäjä ja viestintäkonsultti Tekir Oy:ssä. **JAN AHONEN** on Jouluradiosta tuttu tuottaja, mediapastori ja some­aktiivi, laaja-alainen viestijä ja sosiaaliohjaaja, joka on kehittänyt seurakunnallista toimintaa ja uudenlaisia kohtaamisen tapoja. **JOHANNES IJÄS** on Kotimaa­lehden uutispäällikkö, Twitter-kotiutuja sekä netti­ ja radioaktiivinen uutismies, joka janoaa kaivaa alansa kiinnostavimmat puheenaiheet kaikkien jaettaviksi. Ijäs on julkaissut aiemmin teoksen **Loista, kaunis joulukuusi** (Kirjapaja 2012).

Koko: **140 x 195** mm; n. **150** s.; **ISBN 978-952-288-373-5** ; Kl 61.721; Ennakkohinta sid. **28,50**; **12/2015**

***Toivottu rukouskirja jälleen saatavana***

**KIRSTI AALTO – NIILO RAUHALA – ULLA REMES**

**Ikuiset käsivarret kantavat**

**Sairaan rukouskirja**

Turvautuminen Jumalaan luo toivoa sairauden keskelle ja kuoleman lähestyessä. **Ikuiset käsivarret kantavat** on pieni rukouskirja. Se on tarkoitettu tueksi potilaalle ja hänen läheisilleen, mutta myös työvälineeksi sairaalapapeille sekä sosiaali- ja terveydenhuollon henkilöstölle.

Kirsti Aalto, Niilo Rauhala ja Ulla Remes ovat koonneet kirjaan psalmeja ja rukouksia, jotka sanoittavat sairastuneen ihmisen tuntoja. Virsitekstit ja sairaalapastori emeritus Niilo Rauhalan tekstit ja runot lohduttavat. Rukoushetkien osiossa kerrotaan, miten voi järjestää rukoushetken ja ehtoollisen sairaan luona sekä saattohartauden.

Teos on uudistettu laitos rukouskirjasta ”Sinua kantavat ikuiset käsivarret”.

Rovasti **KIRSTI AALTO** toimi pitkään Kirkkohallituksessa sairaalasielunhoidon johtajana. Hän on toimittanut sielunhoidon oppikirjoja ja saattohoidon perusteoksen *Saattohoito – Lähimmäisenä kuolevalle* (1986). Hän asuu Helsingissä

Rovasti, runoilija **NIILO RAUHALA** työskenteli 20 vuotta sairaalapappina. Hän on osallistunut useimpien kirkollisten kirjojen uudistustyöhön ja saanut kaksi kirjallisuuden valtionpalkintoa sekä Pro Finlandia -mitalin. Aiempaa tuotantoa mm. **Hän ei väisty viereltäsi** *–* **Pientä puhetta sairaille** (2009). Rauhala asuu Oulussa.

**Ulla Remes** on kuopiolainen teologian maisteri ja kuva- ja yhteisötaiteilija, joka tutkii taiteen soveltavaa käyttöä.

Koko: **110** **x 180** mm; n. 80 s.; **ISBN 978-952-288-359-9** ; Kl 25.4; Ennakkohinta nid. **23,90**; **11/2015**

***Avuksi haastavien teemojen käsittelyyn lasten kanssa***

**SATU REINIKAINEN – kuvitus MARJO NYGÅRD**

**Ihme elämä**

**Ihme elämä**käsittelee päiväkoti-ikäisen lapsen näkökulmasta kolmea elämän ihmeellistä asiaa: luomakuntaa ja kaiken syntyä, enkeleitä ja toisen näkymättömän todellisuuden olemassaoloa sekä kuolemaa ja luopumista. Katariinan, Ainon, Sebastianin ja Tiuhtin päiväkotiryhmän elämää seurataan alkukesästä loppusyksyyn. Ajanjaksoon mahtuu niin puiden istutusta ja juhannusta kuin mikkelinpäivän enkelipohdintaa ja Ainon ukin hautajaiset.

**Ihme elämä** jatkaa **Ihme joulu** ja **Ihme pääsiäinen** -kirjojen viitoittamaa tietä tarjoamalla monipuolisen runsaudensarven lapsiryhmien käyttöön. Vauhdikkaan kehyskertomuksen lomassa kulkee tietolaatikoita, toimintaideoita, raamatunkertomuksia ja projekteja kesän, mikkelinpäivän, isänpäivän ja pyhäinpäivän teemoihin. Kirja on suunnattu erityisesti päivähoidon ja seurakunnan lapsiryhmien käyttöön, mutta se toimii myös kodeissa.

Nokialainen lapsityönohjaaja **SATU REINIKAINEN** työskentelee kouluttajana Agricolassa. Hän on myös lastenkirjailija, joka tunnetaan muun muassa **Tiipatta**-kirjasarjasta sekä **Ihme joulu** ja **Ihme pääsiäinen** -kirjoista. Kuvittaja ja graafinen suunnittelija **MARJO NYGÅRD** on kuvittanut lukuisia lasten- ja oppikirjoja.

Koko: **170 x 245** mm; n. **180** s., nelivärikuvitus; **ISBN 978-952-288-227-1** ; Kl 25.2; Ennakkohinta sid. **37,00**; **1/2016**

**MUSIIKKI**

***Muskarimusisointia äänitteenä!***

**ANTTI VUORI**

**Kirkkomuskari 2 -CD**

Uuden Kirkkomuskari-kirjan kaikki 75 laulua löytyvät tältä tupla-CD:ltä soitettuina ja laulettuina. Mukana on myös leikkiä ja liikettä tukevia alku- ja välisoittoja. Äänitteen on tuottanut Antti Vuori.

Sibelius-Akatemiassa musiikkikasvatusta opiskellut **ANTTI VUORI** toimii freelancermuusikkona monenlaisissa rooleissa: saksofonistina, kitaristina, sovittajana ja tuottajana.

**2** CD:tä; **6418132000784;** Kl 78; Ennakkohinta **36,00**; **1/2016**

**POKKARIT**

**E-KIRJAT**